5.1.

Il-vetturi għandhom, skont id-deskrizzjoni tal-vettura, jikkonformaw mad-dispożizzjonijiet imsemmija hawn taħt, skont l-indikazzjonijiet tat-tabella fuq wara ( 3 ). Għall-iskop ta' dan ir-Regolament, vetturi MEMU għandhom jikkonformaw mar-rekwiżiti applikabbli għall-vetturi EX/III. Il-vetturi approvati bħala konformi mar-rekwiżiti applikabbli għal EX/III skont dan ir-Regolament, kif emendat bis-serje 04 ta' emendi, għandhom jitqiesu konformi mar-rekwiżiti applikabbli għall–vetturi MEMU. 5.1.1. TAGĦMIR ELETTRIKU 5.1.1.1. Dispożizzjonijiet ġenerali L-installazzjoni elettrika globali għandha tissodisfa d-dispożizzjonijiet li ġejjin skont it-tabella fil-paragrafu 5.1. 5.1.1.2. Sistema ta' wajers 5.1.1.2.1. Id-daqs tal-kondutturi tad-dawl għandhom ikunu kbar biżżejjed biex jiġi evitat it-tisħin żejjed. Huma għandhom ikunu iżolati kif jaqbel. Iċ-ċirkwiti kollha għandhom jitħarsu minn fjusis jew diskonnetturi awtomatiċi, minbarra dawn li ġejjin: — mill-batterija għas-sistemi li tixgħel u titfi l-magna, — mill-batterija għall-alternatur, — mill-alternatur għall-kaxxa tal-fjus jew tad-diskonnettur, — mill-batterija għall-magna li tistartja, — mill-batterija għas-sistema li tikkontrolla l-qawwa tal-brejkijiet ta' reżistenza jekk din is-sistema taħdem bl-elettriku jew bl-elettromanjetiku, — mill-batterija għall-mekkaniżmu li jżid l-elettriku biex jgħolli ta' għoli elettriku biex jgħolli l-fus ta' rota (bogie axle). Iċ-ċirkwiti mhux protetti li jissemmew hawn fuq għandhom ikunu qosra kemm possibbli.



DESKRIZZJONI TAL-VETTURA (skont il-paragrafu 91 tal-ADR) DISPOŻIZZJONIJIET TEKNIĊI EX/II EX/III AT FL OX Tagħmir tekniku 5.1.1.2. Sistema ta’ wajers X X X X 5.1.1.3. Sistema ta’ diskonnessjoni tal-batterija X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Batteriji X X X 5.1.1.5. Ċirkwiti b’enerġija kontinwa X X 5.1.1.5.1. X 5.1.1.5.2. X 5.1.1.6. Installazzjoni elettrika tal-kabina ta’ wara X X 5.1.2. Prevenzjoni tar-Riskju ta’ ħruq 5.1.2.2. Kabina tal-vettura 5.1.2.3. Tankijiet tal-fjuwil X X X X 5.1.2.4. Magna X X X X 5.1.2.5. Sistema ta’ ekżost X X X 5.1.2.6. Sistema ta’ brejk ta’ reżistenza X X X X 5.1.2.7. Apparat ta’ sħana bil-kombustjoni 5.1.2.7.1 X X X X X 5.1.3. Tagħmir ta’ brejkijiet 5.1.3.1. Tagħmir ta’ brejkijiet X X X X 5.1.3.2. Tagħmir ta’ brejkijiet X 5.1.4. Tagħmir li jillimita l-veloċità X X X X X 5.1.5. Sistema ta’ igganċjar tat-trejlers X X 5.1.1.2.2. Il-kejbils għandhom jitwaħħlu b'mod sod u mqiegħda b'tali mod li l-kondutturi tad-dawl jitħarsu kif suppost kontra problemi mekkaniċi u ta' tisħin. 5.1.1.3. Sistema ta' diskonnessjoni tal-batterija 5.1.1.3.1. Għandu jitpoġġa swiċċ li hu meħtieġ biex jaqta' ċ-ċirkwiti elettriċi, bl-aktar mod qrib u prattiku, possibli tal-batterija. Jekk jintuża swiċċ ta' pol uniku, għandu jitqiegħed fis-supply lead u mhux fl-earth lead. 5.1.1.3.2. Tagħmir ta' kontroll li jippermetti li s-swiċċ jinxtegħel u jintefa' għandha titqiegħed fil-kabina tas-sewwieq. Għandu jkun faċilment aċċessibbli għas-sewwieq u mmarkat b'mod ċar. Għandu jkun mgħotti b'għata ta' protezzjoni, jew b'tagħmir ta' kontroll b'moviment doppju, jew b'kull sistema oħra li permezz tagħha hu ma jaħdimx involontarjament. Xi tagħmir ta' kontroll ieħor jista' jiġi installat sakemm ikun identifikat minn marka distintiva u jkun protett kontra kull tħaddim involontarju. Jekk it-tagħmir ta' kontroll jitħaddem b'mod elettriku, iċ-ċirkwit tat-tagħmir ta' kontroll ikunu soġġetti għar-rekwiżiti tal-paragrafu 5.1.1.5. 5.1.1.3.3. Is-swiċċ għandu jitpoġġa f'kaxxa li jkollha grad ta' protezzjoni IP65 skont l-Istandard IEC 529. 5.1.1.3.4. Il-konnessjonijiet tal-kejbils fuq l-iswiċċ għandu jkollhom grad ta' protezzjoni IP54. Madankollu dan mhux mitlub jekk il-konnessjonijiet ikunu f'kaxxa, li tista' tkun dik tal-batterija. F'dan il-każ ikun biżżejjed li dawn il-konnessjonijiet ikunu protetti kontra l-ixxortjar fiċ-ċirkwiti permezz, per eżempju, ta' għatu tal-gommaplastika. 5.1.1.4. Batteriji It-terminali tal-batterija għandhom ikunu iżolati elettrikament jew mgħottijab'għatu li jiżola mill-kaxxa tal-batterija. Jekk il-batteriji ma jinsabux fil-bonit,huma għandhom jitqiegħdu f'kaxxa ventilata. 5.1.1.5. Ċirkwiti b'enerġija kontinwa 5.1.1.5.1. Il-partijiet tal-installazzjoni elettrika, inklużi l-kondutturi tad-dawl li minnhom jibqa' jgħaddi l-elettriku meta l-iswiċċ ewlieni tal-batterija jkun mixgħul, għandhom ikunu tajbin għal użu f'żoni perikolużi. Dan it-tagħmir għandu jissodisfa r-rekwiżiti xierqa tal-IEC 60079 ( 4 ), partijiet 0 u 14 u r-rekwiżiti addizzjonali applikabbli tal-IEC, partijiet 1, 2, 5, 6, 7, 11, 15 jew 18 ( 5 ). Għall-applikazzjoni tal-IEC 60079, parti 14 5/, għandha tintuża l-klassifika li ġejja: It-tagħmir elettriku li minnu jgħaddi d-dawl il-ħin kollu, inklużi l-wajers, li mhux suġġett għall-istruzzjonijiet tal-paragrafi 5.1.1.3 u 5.1.1.4 għandu jirrispetta l-istruzzjonijiet applikabbli għaż-żona 1 għat-tagħmir elettriku b'mod ġenerali jew għall-istruzzjonijiet applikabbli għaż-żona 2 għat-tagħmir elettriku li jinsab fil-kabina tas-sewwieq. Hu għandu jaqbel mal-istruzzjonijiet applikabbli għall-grupp ta' esplożjoni IIC, klassi ta' temperatura T6. Is-supply leads għal tagħmir li minnu jgħaddi d-dawl il-ħin kollu għandhom jew jikkonformaw mad-dispożizzjonijiet tal-IEC 60079, parti 7 (“Sigurtà miżjuda”) u jkunu mħarsa minn fjus jew minn circuit breaker impoġġi viċin kemm jista' jkun tas-sors tal-enerġija jew, fil-każ ta' “tagħmir intrinsikament sigur”, huma għandhom ikunu mħarsa minn barriera ta' sigurtà mqiegħda viċin kemm hu possibbli għas-sors tal-enerġija kif inhu prattikabbli. Madankollu, għat-tagħmir elettriku li minnu jgħaddi d-dawl il-ħin kollu li jinsab f'ambjent jew temperatura maħluqa minn materjal mhux elettriku li jinsab fl-istess ambjent u li jaqbeż il-limitu ta' temperatura T6, il-klassifika tat-temperatura tat-tagħmir elettriku li minnu jgħaddi d-dawl il-ħin kollu għandha tkun mill-anqas tal-klassi ta' temperatura T4. 5.1.1.5.2. Il-konnessjonijiet li ħerġin mis-sistema ta' diskonnessjoni tal-batteriji għat-tagħmir elettriku li minnu jibqa' għaddej id-dawl meta s-sistema ta' diskonnessjoni tal-batteriji tkun qiegħda taħdem, għandhom ikunu protetti kontra tisħin żejjed, b'mezz xieraq bħal fjus, circuit breaker jew sistema ta' sigurtà (limitatur tal-kurrent).” 5.1.1.6. Dispożizzjonijiet applikabbli għall-parti tal-apparat elettriku li jinsab fuq wara tal-kabina tas-sewwieq. L-apparat kollu għandu jkun iddisinjat, imwettaq u protett b'tali mod li ma jkunjista' joħloq la ħruq u lanqas short-circuit fil-kondizzjonijiet normali ta' użu tal-vetturi u biex inaqqas kemm jista' jkun dawn ir-riskji f'każ ta' xokk jewdeformazzjoni. B'mod partikolari: 5.1.1.6.1. Sistema ta' wajers Is-sistema tal-wajers li tinsab fuq il-parti ta' wara tal-kabina tas-sewwieq għandhom ikunu imħarsa minn xokkijiet, il-grif u ħakk waqt l-użu normali tal-vettura. Xi eżempji ta' protezzjoni xierqa huma mgħotija fid-dijagrammi 1, 2, 3 u 4 kif ġej. Madankollu, il-kejbils sensor tal-brejkijiet antilock m'għandhomx bżonn ta' protezzjoni supplementari. Dijagramm 1 Dijagramm 2 Dijagramm 3 Dijagramm 4 5.1.1.6.2. Dawl Bozoz bit-tarf bil-kamin ma jistgħux jintużaw. ▼M1 5.1.1.6.3. Konnessjonijiet elettriċi Il-konnessjonijiet elettriċi bejn il-vetturi bil-mutur u l-karrijiet għandu jkollhom grad ta’ protezzjoni IP54 skont l-istandard tal-IEC 529 u jkunu ddisinjati biex jipprevjenu l-iskonnettjar aċċidentali. Il-konnessjonijiet għandhom ikunu konformi mal-ISO 12098:2004 u l-ISO 7638:2003, kif xieraq. ▼B 5.1.2. Prevenzjoni tar-riskji tal-ħruq 5.1.2.1. Dispożizzjonijiet ġenerali Id-dispożizzjonijiet tekniċi li jidhru aktar 'il quddiem japplikaw skont it-tabella tal-paragrafu 5.1. 5.1.2.2. Kabina tal-vettura Sakemm il-kabina tal-vettura ma tkunx magħmula minn materjal li diffiċli jieħun-nar għandu jitwaħħal fuq wara tal-kabina ilqugħ magħmul mill-metall jewmaterjal xieraq ieħor li jkun tal-istess wisa' bħat-tank. Kull tieqa fuq wara tal-kabina jew fl-ilqugħ għandhom jingħalqu ermetikament u jkunu magħmula minn ħġieġ li jirreżisti n-nar b'oqfsa li jkunu reżistenti għan-nar. Barra minn dangħandu jitħalla spazju vojt ta' mhux inqas minn 15 cm bejn it-tank, il-kabina u l-ilqugħ. 5.1.2.3. Tankijiet tal-fjuwil It-tankijiet tal-fjuwil li jissupplixxu l-magna tal-vettura għandhom jissodisfaw ir-rekwiżiti li ġejjin: 5.1.2.3.1. F’każ ta’ likiġ, il-fjuwil għandu jaqa’ mal-art mingħajr ma jmiss mal-partijiet sħan tal-vettura jew tat-tagħbija; 5.1.2.3.2. It-tankijiet bil-fjuwil għandhom ikunu mgħammra b’apparat ta’ tifi tan-nar effikaċi li jadatta għat-tapp li minnu jimtela’ l-fjuwil jew minn apparat li jippermetti li t-tapp tat-tank jibqa’ mitbuq ermetikament. 5.1.2.4. Magna Il-magna li is-saħħa tagħha timxi l-vetturi għandha tkun mgħammra u mqiegħda b'tali mod li tevita kull periklu għat-tagħbija permezz ta' tisħin jew tqabbid (ignition). Fil-każ tal-vetturi EX/II,EX/III u MEMU, il-magna għandha tkun manifatturata b'tali mod li taqbad b'mod kompressat (compression ignition). 5.1.2.5. Sistema ta' egżost Is-sistema tal-egżost kif ukoll il-pajpijiet tal-ekżost għandhom jitqiegħdu jew ikunu protetti b'tali mod li jiġi evitat kull periklu għat-tagħbija permezz ta' tisħin jew tqabbid. Il-partijiet tas-sistema tal-ekżost li jinsabu direttament taħt it-tank tal-fjuwil (diżil) għandhom ikunu minn tal-inqas 100 mm 'il bogħod jew ikunu protetti minn ilqugħ termali. Is-sistema tal-egżost ta' vetturi EX/II, EX/III u MEMU għandha tiġi mmanifatturata u titqiegħed b'tali mod li tgħolli t-temperatura fuq il-wiċċ tan-naħa ta' ġewwa tal-kumpartiment tat-tagħbija aktar minn 80 °C ( 6 ). sabiex is-sħana żejda li jista' jkun hemm ma tkunx ta' periklu għat-tagħbija. 5.1.2.6. Brejkijiet ta' reżistenza tal-vettura Il-vetturi mgħammra b'sistemi ta' brejkijiet ta' reżistenza li minnhom joħorġu temperaturi għoljin, li jinsabu fuq in-naħa ta' wara tal-parti li tissepara l-kabina tas-sewwieq għandhom ikunu mgħammra b'ilqugħ termali li jkun imqiegħed b'mod sikur bejn din is-sistema u t-tank jew it-tagħbija sabiex jiġi evitat kwalunkwe tisħin, anki fuq il-post, tal-qafas tat-tank jew tat-tagħbija. Barra minn hekk, dan l-ilqugħ termali għandu jipproteġi s-sistema tal-brejkijiet kontra ħruġ jew likiġ, anki b'mod aċċidentali, tat-tagħbija. Per eżempju protezzjoni permezz ta' lqugħ bil-qafas miksi doppju għandu jitqies sodisfaċenti. 5.1.2.7. Ħiters li jaħdmu bil-kombustjoni 5.1.2.7.1 Ħiters li jaħdmu bil-kombustjoni għandhom ikunu konformi mar-rekwiżiti tekniċi rilevanti tar-Regolament ECE Nru 122 (inklużi dawk tal-Anness 9) kif emendati, skont id-dati tal-applikazzjoni speċifikati fih. 5.1.3. Tagħmir ta' brejkijiet Il-vetturi soġġetti għar-rekwiżiti tan-nota 10 221 tal-ADR għandhom jissodisfawir-rekwiżiti rilevanti kollha tar-Regolament Nru 13, (inklużi dawk tal-Anness 5) kif emendat skont id-dati tal-applikazzjoni li huma speċifikati fih. 5.1.3.1. Il-vetturi EX/III, AT, FL, OX u MEMU għandhom jissodisfaw ir-rekwiżiti rilevanti kollha tar-Regolament Nru 13, inklużi dawk tal-Anness 5. 5.1.3.2. Il-vetturi EX/II għandhom jissodisfaw ir-rekwiżiti rilevanti kollha tar-Regolament Nru 13. Minkejja dan, ir-rekwiżiti tal-Anness 5 ma japplikawx. 5.1.4. Il-limitazzjoni tal-veloċità Il-vetturi bil-magna tal-kategoriji N2 u N3 għandhom ikunu mgħammra b'tagħmir li jillimita l-veloċità skont ir-rekwiżiti tekniċi tar-Regolament Nru 89 kif emendat. It-tagħmir għandu jkun irregolat b'tali mod li l-veloċità ma taqbiżx id-90 km/siegħa, minħabba t-tolleranza teknika tas-sistema, meta wieħed iqis it-tolleranza teknoloġika tat-tagħmir. 5.1.5. Sistema tal-igganċjar tat-trejler Is-sistema tal-igganċjar tat-trejlers għandha tkun konformi mar-rekwiżiti tar-Regolament Nru 55 kif emendat skont id-dati tal-applikazzjoni li huma speċifikati fih.